Kyo roll en เป็นร้านขนมหวานที่นำเสนอเมนูสไตล์ Japanese dessert ค่ะ  เวลาเราเปิดหน้าเมนูดูก็จะเจอเมนูที่ได้กลิ่นไอทางญี่ปุ่นจ๋าๆหน้าตาน่าเอ็นดู  และน่าทานหลายเมนูเลย  เอาจริงๆ ร้านนี้เป็นร้านขนมในเครือของ sfree  ซึ่งขายไอติมแนวJapanese parfait เช่นกันนะ  แต่แบรนด์ kyo roll en จะเน้นเมนู soft serve ชาเขียว และ ถ่านดำๆ  รวมทั้งเค้ก roll แสนอร่อยที่มีให้เลือกทานหลากหน้าค่ะ

=-= สถานที่ตั้ง และ การเดินทาง =-=

ร้านตั้งอยู่ที่ชั้น 1 ห้าง Central Pinklao ค่ะ  อยู่ฟากที่ติดกับทางเชื่อมอาคารสำนักงาน  ไม่ไกลจากเวิ้งบันไดเลื่อนค่ะ  หาไม่ยาก  ส่วนการเดินทางมาห้าง เซนทรัลปิ่นเกล้า  ให้ขับรถมาทางบรมราชชนนี  มุ่งหน้าไปทางสายใต้ใหม่ค่ะ  เลยแยกบรมราชชนนี  จะเจอโลตัสอยู่ซ้ายมือให้เตรียมชิดซ้ายค่ะ  เซนทรัลอยู่เลยไปไม่ไกล  ที่จอดรถในห้างมีเยอะพอสมควร  แต่วันเสาร์อาทิตย์อาจต้องวนหน่อย  ห้างนี้คนเยอะจริงๆค่ะ

=-= บรรยกาศ =-=

ตัวร้านตกแต่งแนวไม้ๆ  ได้สไตล์ญี่ปุ่นมาพอสมควรเลย  ขนาดของร้านไม่ใหญ่มาก  ซอยโต๊ะแน่นพอประมาณ  แต่ไม่อึดอัด รองรับได้ราวๆ 30 ที่นั่ง  ลูกค้าส่วนใหญ่เป็นแนววัยรุ่น  วัยทำงานค่ะ

=-= เมนูที่ชิม =-=

- Matcha soft anmitsu (139B+) ☆☆☆☆☆เป็นไอติม soft serve ชาเขียว   topping ด้วยเครื่องเคียงสไตล์ญี่ปุ่น  ทั้งวุ้น  วุ้นชาเขียว วุ้นถั่วแดง  โมจิ  ถั่วดำหวาน และกลีบส้มเชื่อม  เสริฟมาพร้อมกับน้ำเชื่อมน้ำตาลทรายแดงสำหรับคนที่ชอบความหวานน  

เราชอบไอติมชาเขียวของเค้ารสชาติเข้มข้นชาเขียวดี  ตัวไอติมตักทานกับ topping แต่ละอย่างก็อร่อย  เราชอบส้มเชื่อม  กับโมจิมากกก  เข้ากันนนนฝุดๆ  เป็นเมนูที่ปลื้มและแนะนำให้สั่งค่ะ

- sea salt caramel set (189B+) ☆☆☆☆ ชุดนี้เป็นชุดโปรโมชั่นของทางร้านเพิ่งออกมาใหม่ค่ะ เป็นโรล Sea Salt Caramel เสริฟพร้อมไอติม soft serve รสถ่านดำ พร้อม topping กล้วยที่ glaze ด้วยน้ำตาลคาราเมลไหม้นิดๆ สตรอเบอรี่สด และnama  chocolate 1 ชิ้น และยังมีแถมซอส caramel ข้นๆมาให้อีก 1 ถ้วยเล็ก  สำหรับคนที่ขาดความหวานไม่ได้ (อีกละ) 555

ตัวนี้เป็นชุดที่เพื่อนสั่ง  เลยจกมาแต่น้อย  ได้ชิม roll sea salt caramel คือหวานมันเข้มข้นดีจัง  เป็นโรลที่อร่อยที่สุดที่เคยทานในร้านนี้เลย  เซ็ทนี้แอมไม่แน่ใจว่ามีขายเฉพาะช่วงเวลาหรือเปล่า  ใครอยากชิมต้องรีบบบ  555  

- Matcha Deluxe parfait (229B+)☆☆☆ เสริฟมาเป็นถ้วยทรงสูงที่อัดแน่น topping แนวชาเขียวไว้อย่างล้นปรี่ถ้วยแทบระเบิด  555  มีรายการดังต่อไปนี้
1)ด้านล่างของถ้วยจะเป็นวุ้นสไตล์ panna cotta สามรส ชาเขียว นม และถั่วแดง  วางเทเอียงสลับชั้นมาอย่างงาม  
2)โปะด้วยกรานิตต้าชาเขียว เกร็ดเย็นๆ  ชื่นใจ
3) ต่อด้วยโมจิ 
4) แล้วทบอีกชั้นด้วยไอติมชาเขียว
5) วาง nama chocolate รสชาเขียว
6) ใส่วุ้นชาเขียว  
7) บีบวิปครีม
8) จิ้ม cookie แบบตัด
9) ตบท้ายด้วยแผ่นชอคโกแลตโลโก้ของร้าน
(( เยอะมากกก   พิมพ์ เสร็จ เหนื่อยยยยยยยเลย 555))

ตอนมาเสริฟน้องพนักงานบอกว่าควรจะทานรวมๆกันจะอร่อยกว่า  เพราะจะมีบางส่วนที่หวานจัด  และบางส่วนที่รสค่อนข้างจืด  เราได้แต่มองตากับเพื่อนปริบๆว่าจะทานผสมกันได้อย่างไรในถ้วยที่เสริฟมาทรงนี้  อัดแน่นแบบนี้  คือทางเดียวที่จะกินได้แบบที่น้องพนง.แนะนำ  คงต้องคว่ำถ้วยออกมาทานบนจานอ่ะคะ  5555  ลองชิมดูรสชาติจัดว่าใช้ได้  ไอติมร้านนี้ดี  ตรง panna cotta รสออกจืดไปหน่อย  โดยรวมโอเค  แต่ปริมาณน้อย  เมื่อเทียบกับราคาแล้วแพงไป  กินเมนูอื่นได้เกือบสองถ้วยยย  555

=-= งานบริการ =-=

พนักงานบริการดี  เอาใจใส่ดีค่ะ  เราชอบที่เค้าช่วยแนะนำแต่ละเมนูได้อย่างดี  แบบเข้าใจใน product ที่ตัวเองขายอยู่

โดยรวมเป็นร้านขายขนมของหวานที่เรามักจะเกินมาทานตบท้ายมื้อเสมอๆค่ะ  ชอบที่รสชาติชาเขียวแต่ละเมนูเค้าเข้มข้นอร่อยใช้ได้เลย  เหมือนเลือกใช้วัตถุดิบดีๆมาทำอ่ะคะ  นอกจากนี้ทางร้านยังคอยออกเมนูใหม่ๆมาให้ชิมเสมอ  ทำให้เราได้ทานเมนูโรลแบบใหม่ๆแทบทุกเดือนเลย   ส่วนราคาเราว่าบางเมนูจัดว่าโอเค พอรับได้  บางเมนู  ราคาแรงไปนิ๊ด  ก็ลองชิมกันไปตามกำลังทรัพย์ค่ะ   